
Pro  o emium. 


Cum  nova  quaedam  in  medicina  experientiae  expers 
in*  medium  profene  nec  possim  neque  ausus  sim, 
hocce  opusculum,  more  maiorum,  pro  summis  in 
medicina  honoribus  rite  impetrandis,  a me  conscrip- 
tum,  lecturis  trado,  ac  vehementer  opto,  ut  benigne 
indulgenterque  pauca  quae  olFero  accipiantur.  tri- 
mum auctor  scripta  quaedam  in  lucem  emittere  coac- 
tus, hisce  pagellis  somni  1’hysiologiam  nec  non  Pa- 
thologlam  breviter  adumbravi,  speroque  fore,  ut 
operam  saltem  quam  iis  navavi,  commilitones  bene- 
voli agnoscant. 


Introductio. 

Statu  hominis  sano  vigilia  et  sommus  vicissitudi- 
nem ineunt  ordinatam,  sic  ut  vigilia  somni , et  som- 
nus vigiliae  causam  offerre  videatur.  \ igilia  ille  qui- 
dem est  hominis  status,  quo  sensibililas  , functiones 
animales  , motusque  musculares  inter  reliquas  corpo- 
ris functiones  actione  eminent j somnus  vero,  quo 

functiones  naturales,  systema  reproductivum  quod  di- 
citur, sensibilitatem  actionis  vi  longe  antecedunt, 
adeo  ut  in  cerebro  omnibusque  nervis  vis  vitalis  (juasi 
intermissa  pudeatur  atque  sopita,  eorumque  actiones 
oculis  se  subducant.  Quae  vigiliae  somnique  vices 
quodam  circuitu  apparent,  sic  ut  statu  sano,  homine 
per  diem  vigilante  laboribusque  incumbente,  ad  noc-  * 
tem  usque  sensibllitas  aliquo  modo  consumta  nervo* 
rumque  vires  remissae,  recreandi  spem  a sano  quae- 
rant somno.  Quam  nervorum  vim  et  incitabilitatem 
per  labores  diurnos  deperditam  et  alienatam  somnus 
placidus  noctu  restituit,  atque  ad  eum  vigoris  pris- 
tini gradum  evehit,  quo  eos  valide  agere  opus  est. 
Noctem  solam  neque  diem  somno  sanissimo  a natura 
omnino  constitutam  esse,  tenebrae  nocturae  illarum 
vicium  causa  sufficiens,  clarissime  ostendunt.  Lux 
ipsa  non  modo  in  totum  regnum  vegltabile,  sed  eti- 
am minori  effectu  in  animalia,  hoinlnemque  igitur 
maxime  valet;  homo  enim  e.  g.  diu  in  carcere  luce 
carens,  infirmus,  pallidus,  lividus,  laxus  fieri  visus 
est,  totumque  eius  corpus  validam  musculorum  irri- 
tabilitatem, turgoremque  vitalem  sanis  corporibus  prae- 
cipueque  iuvenilibus  proprium  amisit.  iMantas  vero 
semper  lucem  requirere  eaque  tantum  fovente  bene 
crescere  atque  florere,  satis  cognitum  est,  Flauta 
luce  non  fruens  chlorotica  fit,  partesque  resinosas, 
oleum  aethereum,  et  aliquam  Carbonii  partem,  neque 
minus  Amarum  suum  et  Acre  deperdit,  ornninoque 
iiubecibima  redditur;  porro  magis  in  altum  crescit, 
arbores  sylvam  in  margine  circumdantes, 
multo  firmiores  sunt  iis,  quae  media  in  sylva  eres- 

eunt.  Lux  igitur  in  altum  crescendi  nisum  minuere, 
et  plantas  omnino  firmiores  reddere , earumque  suc- 
cos rnagis  in  unum  contrahere  atque  condensare  vi- 
detur. Sole  occidente  florum  calyces  clauduntur, 
quaslque  somno  collapsi  omneque  vivmn  corpus 
quieti  somnoque  se  tradit,  ut  nova  luce  viribus  in- 
tegris novaque  pulchritudine  vigeat. 

Quae  omnia  lucis  vim  in  totam  naturam , nec 
non  in  hasce  vigiliae  somnique  vices,  clare  ostendunt. 
Ceterum  vero  magnis  in  civitatibus  scilicet,  ubi  vita 
semper  ab  ea,  quam  homini  natura  praescripsit  .V;iau4, 
longe  discedit,  eunt  qui  noctem  die  atque  hunc  illa 
commutant,  sine  quodam  valetudinis  secundae  damno'; 
quae  vero  lex  adsuetudinis  naturae  legem  evertere 
non  potest.  Statu  igitur  homini  sano  vires  corporis 
actionibus  confectae,  in  adultis,  quibus  sensibilitas 
eminet , breviori  tempore  sex  scilicet  vel  octo  horis, 
in  infantibus  autem,  in  quibus  vis  reproductiva-cete- 
ras  praestat  corporis  functiones  > horis  decem  vel  du- 
odecim somni  restituuntur,  in  his  reproductione , 
quae  tantum  somno  optime  procedit,  longius  recre- 
andi tempus  sibi  exigente.  Vi  nervorum  sensun  sen- 
simque  recreata,  homo  sponte  vel  levibus  quibusdam 
incitamentis  expergiscitur,  atque  ad  mentis  constan- 
tiam, somniis  animique  imaginibus  plerumque  prae- 
terlapsis, mox  pervenit.  Tota  natura  omnia  ad  cer- 
tum periodlcumque  decursum  exhibet,  proinde  talis 
hominem  quoque  decursus  coercet  Interdiu  igitur 
systematis  nervosi  actiones  continuae  eiusdem  iricita- 
bilitatem  adeo  remittunt,  ut. ad  noctem  somni  cupidi- 
tas maxima  sit.  Quibus  vigiliae soranique  vicibus  omnia 

in  natura  ^ediuht,  neque  ipse  quidem  homo,  omnium 
animalium  primus,  et  ceteris  inteliigentla  iudicioque, 
nec  ribti  arbitrio  sano  praevalens,  ita  sui  est  potens, 
ut  per  longius  temporis  spatium,  somnum  a se  pro- 
hibeat; neque  non  sunt  exempla,  quibus  milites  post 
ihaximos  labores  multaque  pervigilia  in  ipso  proelii 
tumultu  strepituque  tandem  obdormivisse  traduntur. 

In  morbis  haec  vices  neque  regulares" nec,  ut 
plerumque  in  sanitatis  statu,  certae  adsunt.  Aegroti 
scilicet  interdum  nimie  ac  fere  semper  in  somno  pro- 
fundo versantur,  sique  hoc  symptoma  perspicuum, 
status  soporosus  nominatur;  interdum  autem  nll  nisi 
.brevissimum  tempus  neque  placide  dormiunt,  seu 
Cohtiiiuis  cruciantur  pervigiliis,  et  hic  morbi  status 
?^Omi?ino  Agrypniam  pathologice  sic  dictam  exhibet, 
XJterque  horum’  status,  de  quibus  infra  disseram, 
,plus  minue  in  ’ omnibus  morbis  malus  est;  somno 
enim  tantummodo  • crisis  morbi  plane  perfici  potest, 
aegrique  eo  carentis  vires  collabuntur  nimisque  con- 
suuiuntury  nec  non  sensibilltas  valde  adaucta  nullam 
morbi  resolutionem  quacunque  via  criticam  permittit. 
Illas  somni  vigiliaeque  vices  in  morbis  perturbatas 
et  mutatas  esse,  corpus  morbi  causis  alienatum  et 
commutatum  declarare  videtur.  Cum  morbi  decre- 
mento eiusque  causis  remotis  status  illi  soporosi  ne- 
que minus  pervigilia  desinunt,  et  mox  plerumque 
cum  aegri  convalescentia  vigilia  somnusque  vices  re- 
gulares exhibere  incipiunt,'' 

Quibus  praemissis  iam  pauca  quaedam  de  somni 
physiologia,  et  deinde  de  eiusdem  pathologia  breviter 
disseram,  p • • 

I.  Somni  Physiologia. 

In  somno  actioiies  reproductivae  sensibilitatis 
actiones  superant;  omnes  systematis  sensibilis  facul- 
tates remissae  atque  exhaustae,  quasique  collapsae 
esse  videntur,  et  nil  nisi  actio  reproductionis  somno 
adaucta,  cerebri  omniumque  nervorum  vim  consum- 
tam  restaurare  potest.  Quae  symptomatibus  homine 
dormiente  observandis,  probantur. 

Intelligentia  enim  et  mentis  constantia  sublatae, 
motusque  musculares  quasi  praepediti  somno  esse  vi- 
dentur, neque  homo  in  eo  sui  conscius  aliquid  per-  ' 
ficere  potest.  Animi  functiones  plane  quiete  frui  vi- 
dentur, quamvis  aliquo  modo,  e.  g.  in  somniis  con- 
tinuo agant;  omnino  autem  sensibllltas  recedit,  ubi 
nimis  praecessit  reproductio,  quam  naturae  legem  non 
solum  animalium  diversa  genera,  sed  etiam  homlmum 
variae  species,  ipsa  lam  eorum  aetas  diversa,  quo- 
modo scilicet  sensibilitas  et  leproduclio  in  aetate  in- 
fantili, puerili,  iuvenili,  vliili  atque  senili  invicem 
se  habent,  clarissime  ostendunt.  Ea  causa  post  coe- 
nam  dormiendi  cupiditas  animadvertitur,  quia  repro- 
ductionis actio , qua  utitur  ad  cibos  assimllandos, 
tunc  systematis  sensibilis  actionem  longe  superat;  ifa 
ut  homo  statim  post  coenam  meditationibus  aliisque 
laboribus  tam  diligenter  alacriterque  quam  ante  me- 
ridiem sive  assimilatione  perfecta,  plerumque  saltem 
incumbere  nequeat.  Si  quis  tameu  tempore  vel  di- 
gestioni vel  somno  praescripto,  animi  labores  atque 
meditationes  saepissime  exerceret,  mox  digestio  sae- 
pius neglecta  et  pervigilium  cum  lucubratione  totius 


corporis  nutritionem  ita  deprimerent,  ut  eius  incre» 
mentum  atque  reproductio  nullo  rnodo  proc^dt-rent. 

Torro  omnes  irritabilitatis  actiones  somno  melius 
procedunt,  pulsu  scilicet  quidem  tardiori,  sed  pleniori 
atque  fortiori;  nec  non  respiratione  tardiori,  sed 
simul  placida  magis  atque  profundiori  observatis, 

quamvis  Boerhaavius  pulsum  somno  frequentiorem 

% 

esse  contendit» 

Omnes  denique  organorum  quae  secretionibus 
excretionibusque  praesunt  actiones  maxime  vigere, 
totiusque  corporis  calorem  auctum  esse  , quod  iVlar- 
tinus  quidem  negat,  observationibus  constat.  Trans- 
piratio  et  resorptio  toto  in  corpore  melius  procedunt, 
vasis  et  exhalantibus  et  resorbentibus  maiori  vi  agen- 
tibus; quo  corpus  facillime  somno  contagia,  miasu^ata, 
aliaeque  potentiae  nocentes  infestant,  quae  Lanclsius 
iam  clarissime  probavit.  Haec  tam  vasorum  exhalan- 
tium quam  resorbentium  actiones  omnino  aequali  vi, 
et  qjiidem  transpiratio  ante  et  circa  medi.mi  noctem 
fortior  esse,  resorptio  ante  lucem  maxime  procedere 
vidfntur,  ita  ut  matutino  tempore  corporis  pondus 
fere  idem  remanserit. 

Somni  igitur  corporis  vires  «onsumtas  recreandi 
est  finis,  ipseque  omnino  optimam  illius  nutritionem 
efficit.  Dig»*stionem  optime  somno  procedere  saepissime 
observari  licet;  animalia  ipsa  per  hiemem  sopore  se- 
pulta,  soporem  hunc  hiemalem  pinguissima  plerumque 
ineuntia,  eodem  peracto  macerrima  prodeunt»  In 
iis  igitur  eodem  modo  reproductlonis , inprimis  sy- 
stematis lymphatici  actiones,  dum  sopore  tenf*ntur, 
valde  adauctae  sunt.  Item  homines,  per  diei  noctis- 
que maximam  partem,  ac  fere  semper  dorminetes, 


-pingues  siniulque  segniores  fiunt  (si  omnino  -pin- 
guescendi praedispositio  iis  inest,  sine  qua  ne  vehe- 
nunlissiniae  quidem  causae  occasionales  hominem 
pinguem  faciunt),  et  contra,  qui  pervigilia,  praeci- 
pue cum  lucubrationibus  excercent,  macre-scunt  debi- 
lilatemque  irritabilem  quam  dicunt  (directam)  contra- 
hunt, Somno  igitur  modico  corpus  humanum  utique 
indiget,  et  per  breve  tantum  temporis  spatium  homo 
eum  plane  fugare  potest;  mox  somno  superabitur. 

In  morbis  somnus  placidus  qui  et  vires  reficit, 
semper  optimum  est  signum,  ipsuinque  valentlssi- 
mum  remedium  , quodcunque  medicus  aegro  compa- 
rare atque  praebere  possit.  Ille  enim  non  solum  or- 
ganismo aegroto  potentias  nocentes  subducit,  sed 
etiam  systematis  irritabilis  nec  non  reproductivi  acti- 
onibus auctis  atque  moderatis  crises  morbi  salutares 
adducit,  sique  has  perficere  nequit,  sensibilitatem 
nimiam  minuens  et  roborans,  saepiusque  mala  symp- 
tomata supervenientia  interrumpens,  aegroti  saltem 
mitigat  dolores  molestiasque.  Statu  corporis  mor- 
boso somnus  quadantenus  sanus,  quacunque  tem- 
pore supervenit,  optimum  est  remedium  morbique  de- 
crementi signum,  idemque  multo  melius,  quo  pro- 
pius noctem  aeger  naturali  somno  sopitur.  Saepis- 
sime medicus  iam  morbum  vincit,  si  aegro  somnum 
placidum  comparare  scit  atque  potest. 

Sommus  omnino  veram  tantum  praebet  utilitatem, 
si,  (exceptis  quorundam  hominum  proprietatibus)  cor- 
pore animoque  per  sedecim  vel  octodecim  horas  con- 
tinue agentibus  eaque  causa  ad  partem  irritabilitatis 
fereque  plane  sensibilitatis  viribus  consumtis,  restau- 


rationem  homini  impertit  sufficientem.  Somnus  diurnus 
dum  cibi  digeruntur,  ([ui  tot  placet  hominibus,  non 
est  omnino  laudandus;  quamvis  enim  opus  sit,  ut 
homo,  dum  cibos  concoquit , omnes  tam  animi  quam 
corpons  labores  (si  Heri  potest)  omittat,  attamen 
non  opus  est,  ut  dormiat.  Illum  igitur  pomeridia- 
num  somnum  omnino  reilcio,  nisi  adsuetudinern, 
senectutem,  magnamque  debilitatem  excipiam;  hic 
enim  somnus  plus  minus  sanguinis  ad  caput  exitat 
congestiones,  encephalum  prementes,  quae  sensim  for- 
sitan apoplexiae  seminium  producunt,  vel  si  adest 
•augent.  Si  quis  somno  pome.rldiano  parum  adsuetus, 
subinde  huic  indulget,  expergefactus  quandam  quasi 
gravitatem  corporis  persentiscit,  ac  sensuum  hehetu- 
-dinem,  dolorihusquo  capitis  ex  congestionibus  ortis 
laboret.  > • i 

Somni  causa  proxima,  ut  supra  lam  dictum,  sys- 
tematis reproductivi  actio  adaucta  sensibilitas  vero 
depressa  haberi  potest,  de  qua  tamen  iam  prius 
inulta  a medicis  disputata  sunt.  Roerhaavius  v.  c, 
ventriculum  cibis  impletum,  extensum,  et  per  eum 
arteriae  Aortae  pressionem,  qua,  libera  sanguinis 
circulatione  impedita,  congestiones  ad  caput  oriren- 
tur indcque  somnus  fieret,  huius  causam  proximam 
habendam  esse  contendit;  quae  definitio  nimis  me- 
chanica iam  somni  vigiliaeque  vices  naturales  non 
declarat.  Stuartius  a spiritu  animali  seu  vitali  vasa 
sanguifera  dehciente  somnum  oriri  e^dsiimavit , chy- 
lum in  digestione  sanguinem  spissare,  ideoque  spiri- 
tuum vitalium  e sanguine  secretionem  fieri  non  posse, 
izideque  somnum  fieri  ratus;  cui  defiiritioni  idem  quod 


illi  obliciendum  est,  Stahlius  naturalem  animae  or- 
ganorum tensionis  relaxationem  somnum  producere 
dixit;  quae  definitio  theoriae,  qua  omnem  actionem 
vilalem  ab  anima  docuit  exoriri  ipsa,  respondit,  ne- 
que dubitaverunt  permulti  eius  temporis  physiologi, 
maxime  Brittannicl  a celeberrimi  illius  viri  partibus 
stisre.  De  Moar  somni  causam  proximam,  nimiam 
sanguinis  copiam  ad  caput  congestam  proposuit, 
quae  tamen  causa  statum  morbosum  neque  naturalem 
exhibet;  omitto  enim,  id  vel  maxime  huic  sententiae 
adversari,  quod  somnus  et  alTectus  soporos!  haud 
raro  a contraria  causa,  sanguinis  videlicet  inopia  in- 
ducuntur, neque  tamen  duae  unius  morbi  causae  pro- 
ximae simul  adesst^  possunt.  Nlemeyerus  somnum 
actiones  tam  animales  et  vitales,  quam  naturales  ita 
restituere,  ut  omnes  se  invicem  doerceant,  sibi  per- 
suadet; <juae  sententia  aliquo  modo  cum  opinione 
quarn  de  somni  causa  proxima  proposui,  congruit, 
non  tamen  tam  clare  videtur  expressa.  Actiones  na- 
turales somno,  ut  dixi,  adauctae,  vi  qua  agant  ner- 
vorum egent;  quam  iis  non  tam  cerebri  nervi,  quam* 
potius  nervi  sympathici  maximi  in  abdomine  ganglia, 
imprimis  plexus  coeliacus  (ganglion  sic  dictum  so- 
lare) praebent,  quae  seniper  eo  promtius  actionibus 
funguntur,  quo  profundius  motuum  sensuumque  tam 
internorum  quam  externorum  nervi  quiescunt  qua- 
sique  dormire  videntur. 

Ordinatae  vero  vigiliae  somnique  vicissitudines 
ut  iam  supra  memoratum,  luci  imprimis  obediunt* 
Causae  somni  sani  occasionales  sunt  omnes,  quae 
maiorem  minoremve  systematis  sensibilis  actionem  effi- 

ciunt,  quod  si  vehementius  incitatum  est,  vim  vita- 
lem  propriam  consumit,  somnumque  inducit  j neque 
minus  idem  faciunt  eae,  quae  systematis  reproduc* 
tivi  actiones  adaugent,  cum,  reproductione  maxime 
agente,  sensibilitas  aliquo  modo  recedat. 

Somnus  ipse  sensim  sensimque  motu  musculari 
tardiori  atque  debiliori , postremo  plane  desinente, 
neque  sensuum  organis  officiis  suis  fungentibus,  ho- 
minem vincit.  rrimum  scilicet  omnis  motus  muscu- 
laris , imprimis  musculorum  partium  extremarum, 
colli  atque  cervicis  evanescere  videtur;  musculi  dor- 
sales diutius  agunt.  Deinde  sensuum  organa  hebes- 
cunt, imprimis  oculus,  qui  saepius  lain  somnum  de- 
siderare videtur,  cum  aliae  corporis  partes  strenue 
adhuc  agunt;  deinde  gustatus,  et  post  eum  olfactus 
perit,  auditus  verb  postremo  evanescit,  ipseque  ob- 
dormiscenti et  doimienli  rerum  externarum  impressi- 
ones adducit.  Anima  tamen  sensusque  interni  quo- 
dam modo  agunt  inter  somnnm,  nec  non  cerebrum 
incitabilitatis  quendam  sibi  servat  gradum,  quae  post 
mediam  noctem  magis  rnagisque  increscit.  Quae 
somnia,  praecipue  animae  in  somno  imaginibus  remi- 
niscendique  facultate,  nec  non  ex  parte  tantum  ac- 
tione vitali  recreata,  excitata  declarant.  Ilaec  ple- 
rumque diei  imagines  lingunt,  saepius  tamen  mira- 
bili modo  evagantur.  Quae  ante  mediam  noctem 
oriuntur  somnia,  ex  perfecta  nondum  assimilatione 
et  nutritione  orta,  ab  antiquis  falsa;  ea  post  mediam 
noctem,  ante  lucem  ab  aucta  iam  animi  imaginandi- 
que  vi  exorta,  vera  habebantur,  et  his  sacerdotes  at- 
que vates  in  praedictionibus  usi  sunt.  Interdum 

sed  rarissime,  animi  facultas  in  dormientibus  maxima 
obst-rvata  est,  cuius  exempla  virorum  quorumdam 
clarissimorum  historia  nobis  tradidit,  v,  c,  Caroli 
IVlagnl,  l’etri  IViagnl,  aliorumque  quorumdam  viro- 
rum doctorum,  philosophorum,  atque  mathematicorum, 
luter  homines  maxime  egent  somno  infantes,  re-' 
productione  ipsaque  nutiitione  apud  eos,  ut  adoles- 
cant, eminentibus;  infantes  parum  dormientes  non 
increscunt,  quin  etiam  macrescunt.  Somnus  ante  me- 
diam noctem  corpus  optime  reficit,  viribus  tunc  tem- 
poris valde  confectis,  actionibusque  reproductivis 
maxime  vigentibus.  Qua  causa  somnum  decima  noc- 
tis hora  incipientem,  qulntaque  temporis  matutini 
hora  desinentem,  omnino  corpori  saluberrimum  puto, 
quamvis  consuetudo,  et  quaedam  corporis  constituti- 
ones, nec  non  adversa  quaedam  valetudo,  longio- 
rem vel  breviorem  natura  conveniente  permittunt. 

Vigiliae  denique  somnique  vices  in  animalibus 
tantum  clarissime  animadverti  possunt;  plantae  enim 
eas  haud  clare  ostendunt,  ipseque  foetus  animalis 
planta  non  false  nominari  potest,  quatenus  in  utero 
illas  nondum  exhibet  vices,  eiusque  vita  ad  partum 
usque  imperfecta  fereque  nil  nisi  somnus  est  conti- 
nuus. Corpora  anorganica,  actione  propria  princi- 
pioque vitae  interno  haud  instructa,  huius  vicis  ne 
simile  quidem  prae  se  ferunt.  Tantum  ubi  senslbili- 
tas  et  irritabilitas  in  uno  perspicue  coniunctae  quasi- 
que  reproductionl  oppositae  esse  videntur,  ibi  illae 
somni  vigiliaeque  vices  clarissime  observantur, 

Sommus  quibusdam  animalibus,  Marmotis  scilicet, 
Cricetis,  vesperiilionibus , aliisque  proprius , est  so* 


por  hiemalisj  in  quo  systematis  reproductlvl  actio- 
nes valde  auctas  esse,  supra  iam  dixi.  Huius  so- 
poris definitionem  praetereo  et  tantum,  vices  natu- 
rae omnino  proprias  quamvis  plane  ut  videtur  inex- 
plicabiles, hic  mirabili  modo  singulas  tantum  anima- 
lium species  spectantes,  eius  causas  esse  arliilror. 
A sanguine  arteriarum  cerebrum  deliciente,  somnum 
hunc  hiemalem  oriri  quidam  proferunt.  — ■ 

II.  Somni  Pathologia. 

Somnus  est  morbosus,  si  minus  per  eum  vires  cor- 
poris consiirnlae  restituuntur,  si  ipse  majus  minus  ve 
corpori  offert  detrimentum,  quin  imo  perniciem,  mul- 
tisque cum  malis  symptomatibus  conianctus,'  sive 
morbo  quodam  alienatus  est.  IVlorbis  omnino  ner- 
vosis iisque  mentis  constantiae  perturbatae  adnu- 
merari  potest,  cum  baec  in  somno  morboso  praeter 
naturam  vel  plane  deliciat,  vel  aliquo  modo  aliene- 
tur. Huius  itaque  somni  omnino  sunt  causae,  quae 
cerebrum  nervosque  ofhciunt;  totius  ])lerumque  cor- 
poris morbi  symptoma,  modo  periodicum,  et  tum 
morbus  primarius,  modo  erraticum,  modo  continuum, 
semper  autem  corpori  magis  minusve  damno  esse  vi- 
detur. Idem  igitur  fere  semper  e quadanr  systematis 
nervosi  affectione  exortus,  morbus  nervosus  recte 
nominari  potest.  Mentis  constantia  , quae  nulla  hic 
adest , a nervorum  systemate  maximeque  sensorio 
communi  dependet;  agentibus  scilicet  irritamentis  exter- 
nis corpus  excitantibus,  quibus  res  externas  cum  cor- 
pore comparare,  illasque  ab  hoc  clare  discernere  animae 

permittifur.  Haec  omnia  nervi  perficiunt,  qui,  im- 
pressiones externas  suscipientes,  easdemque  ad  cere- 
brum perducentes  huius  reactionem  excitant,  hoini- 
nemque  sui  conscium  faciunt.  Omnia  igitur,  quae 
illas  nervorum  facultates  laedunt  vel  delent,  sive  quae 
cerebri  reactionem  Impediunt,  hominem  sui  nescium, 
illumque  de  quo  dicimus  somnum  inducere  possunt. 
Itaque  sunt  causae  tam  dynamicae,  quam  mechanicae; 
maxima  totius  corporis  debilitas  et  irritabilis  et  tor- 
' pida;  incltabilitas  nimis  imminuta  et  suppressa,  prae- 
cipueque  ab  Inconsulto  Narcoticorum  usu  orta;  sys- 
tematis nervorum  actio  inaequalis , turbata,  ita  ut  bis 
in  partibus  modum  excedat,  in  illis  omnino  evanescat. 
Causae  mechanicae  sunt  sanguinis  congestiones  ad 
cerebum;  vehementes  capitis  contusiones;  Hydroce- 
phal  us  internus,  nec  non  hydropis  ventriculorum 
cerebri  stadium  secundum;  internae  cranii  superficiei 
exostoses. 

Somni  morbosi  diversae  species , de  quibus  bre- 
viter disseram,  a totius  corporis  morboso  quodam 
affectu  plerumque  oriuntur,  Imprimis  tali,  quali  sys- 
tema nervorum  primario  afficitur;  saepius  igitur  ex 
bypochondrlaca  nec  non  hysterica  diatbesi,  ex  inci- 
tabilitate  tam  aucta  quam  imminuta,  magnaque  sensi- 
bilitate  cum  debilitate  coniuncta ; saeplssiirn-que  alios 
morbos  nervosos,  et  acutos  et  lentos,  spasmos  cuius- 
dam generis,  febres  nervosas,  etc.  comitantur  nec 
non  sequuntur.  Interdum  etiam  ille  somnus  visce- 
rum abdominalium  moroi  cuiusdam  est  symptoma 
vel  sympathicum  vel  secundarium;  interdum  autem 
periodicus,  ut  praecipue  cum  febribus  imermittenti- 

bus  comitatis,  sive  si  morbus  -primarius  est,  homi- 
nem infestat.  Aliorum  -plerumque  quibus  cum  con- 
iunctus  est  morborum  typum  sequitur. 

Duo  omnino  somni  morbosi  (non  strictissime  sic 
dicti)  genera  proponam;  primum,  quo  somnus  homi- 
nem praeter  naturam  infestat,  conditione  ac  tempore, 
quibus  homo  virium  restituendarum  causa  somno  non 
eget;  alterum,  quod  somnus  stricte  nominari  nequit, 
cum.  hoc  somnus  naturalis , homine  eodem  egente, 
non  adsit,  potiusque  pervigilia  et  his  similia  ob- 
serventur. Utroque  in  genere  de  singulis  quibusdam 
disseram  speciebus , quae  stricte  sic  dictae,  somni 
status  quidam  nominari  nequeunt ; sed  quia  in  iis 
intelligentia  mentisque  constantia  magis  rninusve  ali- 
enatae sunt,  vel  omnino  non  adsunt,  homoque  sae* 
pius  dormientis  imaginem  exhibet,  de  iis  hoc  loco 
verba  faciam.  Trimum  genus  alteri  aliquo  modo  op- 
positum est,  illud  soporis,  hoc  status  quosdam  per- 
vigilii exhibens.  Singularum  cuiusque  generis  speci- 
erum  nil  nisi  pathologiam  breviter  delineabo. 

Genus  primum. 

Huc  affectus  soporosi  omnino  sic  dicti  perlinent, 
quorum  formae  diversae  modo  a totius  corporis  mor- 
bis exoriuntur,  modo  autem  morbi  primarii  proprii- 
que formam  exhibent,  eaeque  saepius  typum  habent 
regularem.  Symptomata  communia  verbo  ipso  de- 
clarantur, symptomata  propria  quaque  in  specie  ex- 
plicari debent.  Quoad  causas  huius  generis  primi, 
sunt  dispositio  hypochondriaca  et  hysterica,  nec  non 
habitus  apoplecticus ; capitis  laesiones,  cerebrique 

contusiones;  sanguis,  lym-pha,  pus,  aliique  corporis 
humores  in  cerebrum  efFusi ; ('epbalaea  chronica.  Im- 
primis cum  illa  praedispositione  coniuncta;  haemor. 
rhagiae  mmlae;  Orgasmus  sic  dictus,  sanguinis  con- 
gestiones ad  caput.  Febres  saepius  hoc  comitatur 
genus,  febresque  intermittentes  comitatae  proprias 
quasdam  somni  morbosi  formas  exhibent,  febrem 
scilicet  intermittentem  soporosam,  apopleclicam,  syn» 
copticam;  _ neque  minus  Encephalitidern  sequitiu,  et 
stadium  hydropis  ventriculorum  cerebri  secundunr 
exhibet.  Interdum  alFectus  soporosi  exanthemata 
acuta,  praecipue  IVliliaria  comitantur,  tantummodo 
mali,  si  nulla  exanthematis  in  cutem  eruptio  facta 
est.  Omnino  Prognosis  mala,  saltem  dubia  est,  pes- 
simaque  in  iis  affectibus  soporosis  , qui  morbos  acu- 
tissimos, febres  nervosas  pcutas  , Encephalitidern, 
cerebri  hydropem,  insultus  apoplecticos , e.  t.  c.  co- 
mitantur. Specierum,  quas  hic  refefam,  eae,  quae 
alicjuo  modo  morbum  per  se  atque  decursum  magis 
chronicum  exhibent,  periodicae,  pertinacissimae,  cor- 
porique mox  magis  minusve  obnoxiae  esse  solent,  quin 
etiam  aegri  vita  interdum  periclitatur;  quo  referam 
Epilepsiam,  Catalepsiam , Apoplexiam  imperfectam, 
nec  non  interdum  Ecstasin,  et  deliquia  animi.  Ha- 
rum specierum  solae,  quae  sernper  decursum  habent 
intermittentem,  sunt  E.pilepsia  et  praecipue  febris  in- 
termittens soporosa,  apoplectica,  quae  pessima  sae- 
pius iarn  primo  insultu,  certe  tertio  quartove  aegrum 
tollit. 

Generis  primi  has  singulas  species  proponam, 

Somnolentia^ 

Hoc  statu  homo  sui  nescius  est,  simulque  cuius- 
dam profunde  dormientis  offert  imaginem,  varie  mu- 
tatam , cjuo  magis  somnolentia  Comatis,  vel  Cethargi, 
vci  Cari  formam  exhibeat. 

Coma  iniimus  Somnolentiae  est  gradus,  unde 
aeger  incitamentis  saepius  excitari  potest.  Duae  sunt 
Comatis  formae»  Coma  vigil  scilicet,  ubi  aeger  in 
profundo  quidem  versatur  sopore,  ipse  autem  sae- 
pius sponte  repenteque  somno  excutitur,  in  quem 
statim  recidit;  ec  Coma  somnolentum,  sopor  pro- 
fundus et  continuus,  quo  aeger  non  excutitur,  et  qui- 
dem  difficilius,  sed  tamen  satie  expergefieri  potest; 
expergefactus  statim  in  soporem  recidit. 

Lethargus  facilius  quidem  aeger  expergiscatur 
quam  Coma  somnolentum  permittit,  sed  horno  exper- 
gefactus sui  nescius , sine  mentis  constantia  et  me- 
moria, saepius  in  delirio  perseverat. 

Carus  summus  somnolentiae  pessimusque  gra- 
dus est,  eX  quo  nunquam  ne  vehementissimis  quidem 
incitamentis  excitari  potest  aeger,  sed  in  eo  mortem 
obit.  Hic  exitus  malus,  et  praecipue  vehemens  rhon- 
chus, Carum  sernper  comitans,  hunc  a Comate  et  Le- 
thargo plane  disiunglU 

Apoplexia. 

Sensorii  communis  actio  plane  perlt-^  animi  con- 
scientia aegrotus  omnino  caret,  motusque  musculares 
sponte  perficere  nequit;  sensus  et  externi  et  interni 
nullo  modo  agunt.  Pulsus  plerumque  est  plenus, 

tardus,  raro  debilis;  respiratio  non  alFecta,  nisi  ster- 
tens; solaeque  functiones  reproductivae  initio  aliquo 
modo  procedunt.  Apoplexia  incompleta  minorem  in- 
terdum mentis  constantiae  gradum,  et  modo  hemi- 
plegiae modo  paralyseos  formam  exhibet;  Insultus 
apoplectici  facillime  redeuntes,  hominem  necant. 
Apoplexiae  symptomata  omnino  aliquo  modo  similia 
sunt  iis,  quae  somno  profundo  observantur,  et  pro- 
dromi, lassitudo,  oscitatio,  pandlculatio  aliique  sae- 
pius tam  Apoplexiam,  quam,  somnum  antecedunt*- 
De  cansis  supra  iam  generatim  dictum  est. 

Deliquium  .animi. 

Hoc  statu  homo  non  solum  mentis  compos  non 
est,  omnemque  sensibilltatem  et  motus  muculares 
exercendi  facultatem  amittit,  sed  etiam  actiones  re- 
productivae magis  minusve  recedunt,  summoque 
gradu  plane  evanescunt,  sic  ut  homo,  sane  nondum 
extinctus,  veram  mortui  imaginem  exhibeat.  Saepius 
curatio  caute  atque  diligenter  instituta  illum  morti 
eripit,  vitamque  resuscitare  valet.  i’ulsus  plerumque 
parvus,  debilis,  intermittens,  myurus,  vermicularis, 
summo  gradu  plane  non  sentiri  potest;  eodem  modo 
cordis  pulsus  nec  non  respiratio  se  habent.  Calor 
cutis  ne  tepidus  quidem  dici  potest,  sed  omnes  par- 
tes imprimis  extremae,  et  facies  pallidae  frigidaeque 
animadvertuntur.  Interdum  prodromi,  aegritudines 
variae,  palpitationes  cordis,  vertigines,  susurrus  au- 
rium , photopsia  , omninoque  coenaesthesis  pertur- 
bata , animi  deliquia  antecedunt,  sed  saepe  sine  illis 
subito  e,  g.  vehementissimam  quamdam  haemorrha- 

glam,  maximum  terrorem,  aliaque  sequuntur.  De» 
liquiorum  animi  dispositionem  olFert  Hysteria,  cor- 
poris natura  sensibilis  simuique  pletlioricaj  totius 
organismi  debilitas;  sanguinis,  seminis,  lymphaeque 
excretiones  nimiae;  sensibilitas  maxime  adaucta, 
Idiosyncrasiae,  cerebri  afFectus  quidam  morbosi.  Im- 
primis autem  in  fabrica  cordis  ipsa  vitia  saepissime 
animi  deliquia  morteinque  praematuram  adferunt. 
Quorum  denique  sunt  tres  gradus  magis  minusve 
periculosi. 

Liipothymia  homines  plerumque  valde  sensibiles 
causis  occasionalibu  levissimis  facile  invadit,  citoque 
praeterit.  In  ea  mentis  constantia  quaedam  superest, 
et  pulsus  nec  non  respiratio  tantum  debiles,  non 
plane  intereunt.  Symptoma  omnino  mere  nervosum 
exliibere  solet. 

I 

Syncope  pertinacior  ac  peior,  cum  pulsu  inter-» 
mittente,  vermiculari,  respiratione  minima,  mentis 
constantia  nec  non  omni  actione  reproductiva  omnino 
delicientibus,  observatur. 

Asphyxia  denique  veram  mortis  imaginem  ex- 
hibet, in  quam  quoque  abit,  nisi  cura  vel  caute  de- 
bilitanti vel  apte  excitanti,  qualem  hominis  natura, 
causae  occasionales  aliaeque  res  externae  constituunt, 
vita  restilutur;  cujus  signa  hoc  statu  nullo  modo 
animadverti  possunt.  Asphyxiae  causae  sunt  omnes, 
quae  vim  vitalem  cito  deprimunt;  v.  c.  aer  multorum 
hominum  respiratione  vel  miasmatibus  quibuscunque 
corruptus;  gas  carbonlcum , hydrogenium , azoticum, 
hydrosulphuratum,  si  quodam  modo  inspirantur;  sus- 
pendium, sulFocatio  , submersio  et  congelatio,  aliae- 


que,  quae  curationes  ex  parte  singulares  indicant. 
Optimum  a morte  vera  Asphyxiam  dignoscendi  re- 
medium, egomet  ipse  Galvanismum  puto- 


Catalepsis. 

Haec  plerumque  periodice  hominem  excruciat, 
qui  paroxysmo  apparente  subito  mentis  constantiam, 
omnem  sensibilitatem , musculosque  movendi  facul- 
tatem amittit,  et  quidem  mirabili  modo  sic,  ut 
omnes  tam  corporis  quam  animi  functiones  eo  perse- 
verent, quo  incipiente  paroxysmo  animadverteban- 
tur, et  post  paroxysmum  illinc  continuent  omnes  ac- 
tiones, quo  ante  eum  constiterant.  Corporis  ante 
paroxysmum  quaecumque  positio,  in  eo  eadem  per- 
sistit, nisi  per  alios  mutatur;  quod  facile  fieri  potest, 
cum  musculi  molles  valdeque  flexibiles  hoc  statu  ob- 
serventur, neque  omni  vi  vitali  careant,  sed  sponte 
tantum  movendi  facultatem  perdiderint.  Quamcun- 
que partem  flectas,  quemcunque  situm  molestum  ho- 
minis catalepiici  corpori  pares,  illa  pars  et  corpus 
paroxysmo  sic  persistent.  Quae  musculorum  tracta- 
bilitas et  mollities,  flexibilitas  cerea  nominatur.  Ea- 
dem ipsa  cogitata  atque  colloquia  per  paroxysmum 
interrupta,  post  eum,  aegro  eius  immemore,  statim 
continuantur.  Haec  Catalepsis  perfecta  homines 
maxime  sensibiles,  et  imprimis  feminas  hystericas 
infestat,  sed  omnino  rarissime  observatur  5 plerum- 
que enim  omnia  non  adsunt  Catalepseos  symptoma- 
ta, et  aliqua  superest  mentis  constantia;  hic  status 
Catalepsin  imperfectam  exhibet. 

Catochus,  status  (-atalepsiae  similis,  ad  affec- 
tus tetanodes  aptius  referri  potest,  quia  in  eo  partes 
extremae  rigidae,  totuinque  corpus  nullo  modo  flexi- 
bile animadvertuntur.  Interdum  Catalepsis  et  Cato- 
chus  levior  quandam  intei  se  vicissitudinem  iniise 
dicuntur. 

Ecstasis. 

Mentis  constantia  facultasque  sentiendi  non  ad-’* 
aunt,  et  humo  profunde  meditantls  vel  obstupefacti 
cuiusdam  imaoinem  offert,  Kcstasis  ex  animo  debili 
atque  fanatico , e continua  pertinacissimaque  de  ea- 
dem re  meditatione,  ituprimis  in  fanaticis,  hypochon- 
driacis et  hystericis,  oriri  solet,  omnino  autem  raro 
observatur.  Eius  paroxysmi  non  tam  suVuto  quam 
in  Catalepsi  hominem  infestant,  nec  plerumque  tam 
diu  persistunt. 


Epii  ep  sia. 

Morbus  periodicus  est,  et  int#^rmIssionesmodo  regu- 
lares modo  irregulares  exhibet,  in  quibus  aegef  bene  se 
habet;  in  paroxymo  ipso  hic  sui  nescius  est,  et  subito 
procumbens  omnem  sensibilitatem  amittit.  Simul 
cum  his  symptomatibus  spasmi  et  convulsiones  quae 
dicuntur  epilepticae  semper  coniunctae  sunt,  aegro- 
tusque  spumas  agit  in  os.  Epilepsia  plerumque  sta* 
dia  tria,  stadium  scilicet  prodromorum  cum  aura  quae 
dicitur  epileptica,  stadium  convulsivum,  et  soporo- 
sum  clare  ostei>dit,  ipsaque  morbum  per  se  gravissi- 
mum exhibet,  qua  de  causa  de  ea  hic  amplius  non 
disseram. 

Genus  secundum. 

In  hoc  eos  referam,  sratus,  in  quibus  neque 
somnus  nec  vigilia  clarissime  observari  videntur,  sed 
mentis  constantia  alienata,  saepius  plane  abolita  est  J 
quare  de  quibusdam  huius  generis  specibus  breviter 
disseram.  Omiiino  icitur  in  hoc  statu  homo  vel 
somno  eget  eumque  vehementer  optat,  sed  quibus- 
dam hio  irritamentis  arcetur;  vel  somnus  adest,  sed 
inquietus,  turbulentus,  anxius.  Illius  causae  sunt 
aliae  corporis  affectiones,  sanguinis  ad  caput  conge- 
stiones, imprimis  autem  sensibilitas  cerebrique  inci- 
tabilitas  nimia,  ut  in  febribus  nervosis,  in  Encepha- 
litide, aliisque  morbis.  Quidam  huius  generis  sta- 
tus, V.  c.  Incubus,  somnia,  noctambulatio,  interdum 
a viscerum  abdominalium  morbis,  praesertim  ob- 
structionibus atque  infarctibus  exoriuntur*  Progno- 
sis saepius  mala  eademque  est  morborum,  quas 
affectiones  , de  quibus  disseremus  , comitantur.  Spe- 
clerum  quaedam  non  sunt  periculosae,  sed  longin- 
quae organistno  tandem  magis  rainusve  obsunt. 

Huic  generi  has  adnumero  species. 

Pervigilium. 

Aeger  vehementer  dormire  cupit,  sed  obdormis- 
cere nequit;  cerebrum  enim  atque  nervi  continenter 
tamque  immodice  irritantur,  ut  nullo  modo  somnus 
oriri  possit,  simulque  mox  mentis  constantia  evanes- 
cat, Pervigilium  saepissime  febres  acutissimas,  im- 
primis febrem  nervosam  versatilem , nec  non  pKreni- 
tidem  comitatur.  Initio  morbi,  gravem  saltem  mor- 


bum  indicat;  stadio  incrernenli  et  acnie  febris  symp» 
torna  non  periculosum  est»  quia  his  in  stadiis  maxi- 
niuni  febris  irritamentum  somnum  impedit J sed  irri- 
tamento febris  remoto,  et  in  eiusdem  stadio  decre- 
menti et  convalescentiae,  pervigilium  perseverans 
prognosin  dat  pessimam  maximeque  metuendum  est, 
ne  morbus  recidivus  fiat , vires  consumantur,  crisis 
impediatur,  malaque  oriantur  deliria. 

Est  Agrypnia  quaedam  chronica,  morbus  fere 
proprius,  ex  magna  cerebri  debilitate  chronica  ortus, 
et  pessimus,  cum  exeat  tandem  plerumque  in  sopo- 
rem et  Apoplexiam,  et  remediis  quibuscuiique  raris- 
sime sanari  potest. 


D elirium. 

Hoc  in  morbis  acutissimis,  praecipue 'Encephali- 
tide , Diaphragmllide,  febribusque  nervosis,  pervigi- 
lium plerumque  sequitur,  idemque  vel  continens  est, 
vel  intermittit  citoque  praeterit;  illud  delirium 
phreniticum,  hoc  desipientia,  seu  1'araphro- 
syne  nominatur.  Aeger  igitur  dormire  nequit,  sed 
simul  mentis  eius  constantia  sic  alienata  est , ut  in- 
star insani  vel  furiosi  se  gerat  et  loquatur.  Quoad 
symptomata  delirium  vel  furiosum  vel  tranquil- 
lum esse  observationibus  constat;  in  delirio  tran- 
quillo aeger  oculos  claudens  et  murmurans,  aliquo 
modo  dormientis  imaginem  interdum  exhibet,  sae- 
pius tamen  hoc  Cum  Stupore  in  febribus  nervosis 
coniunctum  observatur.  Uelirimn  furiosum  praeci- 
pue primum  Encephalitidis  stadium  et  Diaphragmi- 
tidem  comitatur  , ct  tunc  aegri  vis  atque  furor  coer- 


CGri  vix  “possuiit»  Dclini  omnino  C3US36  snnt  ini’pri* 
ims  miiiin  corcbri  scnsibiiitcis  stcjuG  incitsl^iliLss^  ssn* 
guinis  ad  caput  congestiones,  pervigilium,  animi 
affectus,  vehementes  omnis  genetis  excretiones,  nec 
non  in  traclu  intesiin.  rum  sordes.  Sunt  igitur  deli- 
ria  in  universum  svmplomata  mala,  prae.cipue  st 
morbi  cuiusdam  in  stadio  decrementi  persistunt. 


Stupor. 

Aeger  mentis  compos  non  est , atque  profunde 
meditantis,  seu  alicujus,  qui  oculos  in  rem  quamdam 
continuo  figit,  imaginem  refert,  ac  fere  semper  delirio 
tranquillo  murmurat.  Summo  Stuporis  gradu.  Stra- 
bismus, Lataclasis,  Mydriasis,  ita  ut  aegrotus  quasi 
attonitus  esse  videatur,  nec  non  postremo  pessima 
Symptomata  nervosa,  subsultus  tendinum,  convul- 
siones, affectiones  spasticae,  spasmus  cynicus,  tremor, 
crocidismus,  aliaque  superveniunt,  quae  mortem 
praesagiunt.  Stupor  plerumque  febrem  nervosam 
torpidam,  nec  non  Encephalitidem  occultam  et  Ta- 
raphrenitidem , rarius  febres  verminosas  comitatur; 
et  hoc  casu  interdum  periodicum  fuisse  observationi- 
bus constat. 

Somnium.  ' 

Somnium  est  in  somno  ipso  vigilia  partialis,  ira» 
perfecta,  sed  omnino  propius  accedit  ad  somnum, 
quam  ad  vigiliam.  Quod  si  oritur  e Sensorii  vi,  ad 
partem  modo  per  reproductionem  somno  recreata, 
(quod  fieri  solet  post  mediam  noctem)  vel  et  ex  ni- 
«lia  systematis  reproductivi  actione  (si  v.  c.  non 

multo  ante  somnum  epulatus  est)  ante  mediam  noc» 
tem r somnium  morbosum  diei  nequit,  sed  tantum, 
si  nutritioni  obest,  proj)riisque  irritamentis,  vermi- 
bus,  colluvie  biliosa,  in  tractu  insteslinorum  sordibus, 
nec  non  animi  alFectibus  inducitur,.  Causis  igitur  re- 
motis , somnia  ipsa  facillime  plerumque  curantur,  ra- 
roque  corpori  detrimentum  afferunt,  nisi  hominibus 
asthenicis,  fanaticis,  quibu?  scnsibllitas  modum  ex- 
cedit, somniaque  quasi  habitualia  fiunt,  quo  casu 
totius  corporis  vegetationem  imminuere,  quin  etiaui 
deprimere  possunt^  Hom.inem  sanum  somniis  non 
plane  carere  arbitror,  quia  animi  vires,  imprimis 

imaginandi  facultas  tantum  s.uppressae,  somno  nou 
omnino  evanescunt,  et  aliquam  semper  exhibere  de- 
bent actionem;  sed  statu  hominis  sano  somnia  tam 
initia  plerumque  adsunt,  ut  somnus  minime  iis'  tur- 
betur, neque  horno  expergefactus  eorum  reminiscatur* 

Incubus. 

Homo  placide  obdormiens,  subito  plerumque  an- 
te mediam  noctem,  maxima  anxietate,  Dyspnoea  eC 
Orthopnoea,  respiratione  celerrima  atque  frequentis- 
simo  pulsu  affici  solet,  quem  statum  ab  animali  ter- 
ribili, quod  eum  strangulet,  et  femina  saepius  a con- 
cubitu molestissimo  viri  cuiusdam  immanissimi  oitum, 
somno  sibi  fingit;  qua  causa  nomen  Incubi,  Epl;ial- 
tis  huic  malo  inditum  est.  Homines  clamare  cupi- 
unt, sed  nequeunt  J tandem  summa  anxietate,  viribus 
confectis  atque  sudore  profuso  repente  expergiscun- 
turj  mox  refecti  post  paroxysmum  ad  matutinum  us- 
que tempus  quiete  placideque  dormiunt.  Qui  paro- 


xyami  frequentius  rariusque  noctu  liominem  infestant. 
Incubus  pro  asthmatis  quadam  forma  haberi  potest, 
et  saepissime  hypochondriacos  nec  non  hystericas 
excruciare  solet.  Causae  sunt,  ventriculus  cordas 
dexter  sanguine  nimis  impletus  eaque  causa  circu- 
itus sanguinis  impeditus;  sanguinis  ad  pectus  con- 
gestiones; animi  nervorumque  irritamenta  quaedam; 
viscerum  abdominalium , Imprimis  ventriculi  nimia 
impletio,  pressio  iii  diaphragma ; etrelq.  Incubus  raro 
malus,  regimine  atque  diaeta  ordinatis  facile  plerum- 
que cavetur  atque  curatur. 

Noct  ambulatio. 

Haec  somnii  species,  quasi  somnium  evidentlssimum 
adsplci  potest,  cum  in  ea  non  solum  nervi,  qui  ad  sensibi- 
litatem  proprie  pertinent,  sed  etiam  qui  motus  effi- 
ciunt musculares,  maxime  agant,  sic  ut  homo  om- 
nes quas  heri  iuhet  somnium  actiones  motusque,  vere 
perficiat.  Hic  ante  lucem  e leCto  surgit,  ambulat, 
omnesque  suscipit  occupationes  fere  uielius  quam  si 
vigilaret;  expergefactus  nil  recordatur.  Luna  noctam* 
bulationis  causam  afferre  dicebatur,  quod  aliquo 
modo  non  tam  false,  quam  videatur,  dictum  fuisse 
arbitror.  Ceterum  sunt  causae  fere  eaedem  quas  Ephi- 
altem  et  somnium  excitare  diximus. 

S o m n amb  iili  smn  s » 

Hoc  Somnambulismi  statu  non  plafle  sui  conscius 
est  homo,  attamen  ipsa  mentis  constantia  aliquo 
modo  viget  , motusque  musculares  fere  sponte  fiunt; 
homo  perinde  ac  sui  conscius  esset,  sed  fanatice  ple- 
rumque loquitur,  sensuumque  impressiones  alia  in- 

lerdum  via  quam  ipsis  sensibus  percipere  posse  vi- 
detur. 1’raectpue  hoc  statu  corpus  magnam  aliis  ani* 
iliantibus  nec  non  metallis  quibu«dam  sensibiiitat^m 
praebere  dicitur;  quae  sensibiiitas  saepius  tam  ad- 
aucta observata  est,  ut  spasmi  et  convulsiones  eam 
comitarentur.  Somnambulismus  rarissime  morbus 
primarius  apparet  et  exstat,  et  si  quando  fiat,  eius 
causas  nimiam  sensibilitatem  atque  agilitatem,  nec 
non  systematis  nervosi  totiusque  corporis  debilitatem 
irritabilem,  e qua  sensibilitatis  morbi  'facillime  oriun- 
tur, esse  puto.  In  hominibus  igitur  sensibilibus  si- 
niulque  asthenicis,  hypochondriacis  et  hystericis, 
Somnambulismum  interdum  morbum  periodicum  fu- 
isse observationibus  constat.  Somnambulismum  e 
]Magnetismo  animali  exortum,  aliaque  symptomata 
exhibentem,  recentiori  tempore  medici  saepissime 
observaruntj  de  quo  tamen  hoc  loco  haud  amplius 
disseram. 


THESES  DEFENDENDA. 


1.  Omnis  reproductio  a sola  pendet  nervorum  vi. 

2.  Enipiria  rationalis  in  medicina  praestuntior  est 
theoria, 

5.  Morbi  omnino  insanabiles,  non  sunt, 

Medicus  sincerus,  optimus  est. 


VITAE  CURRICULUM 

EX  DECRETO 

GRATIOSAE  FACULTATIS  MEDICAE 
BEROLINENSIS 
ADJECTUM. 


Ego  Guilelmus  Adolphus  Gottel,  die  mensis  Aprili* 
quarto  a MDCCXCVH  Stolpae  1’omeraniae  ulteri- 
oris oppido  natus,  duce  patre  optimo,  medico  prac- 
tico  eiusdenique  oppidi  physico,  prima  educatione 
gavisus  priiiiisque  litterarum  rudimentis  institutus 
sum.  Ab  anno  MDCCCI,  patre  post  mortem  ma- 
tris carissimae  Gedani  artem  medicam  exercente,  a 
domesticis  magistris  linguarum  antiquarum  aliarum- 
que  doctrinarum  elementa  accepi.  Tribus  post  annis 
postquam  pater  diem  iam  supremum  obierat,  scho- 
lam St.  Mariae  frequentavi,  et  post  aliquot  annos 
Gymnasii  academici,  quod  Jencoviae  prope  Gedanum 
' floruit,  curae  traditus  sum,  ubi  per  quatuor  anno- 
rum spatium  optimorum  magistrorum  disciplinis  in- 
terfui, Fraecipue  ibi  Erud.  Jachmann,  1’assow,  Mei- 
necke,  Besselt,  viri  Celeberrimi,  artis  mathematicae 
atque  physicae,  linguae  Jatinae  et  graecae,  nec  non 
gcrmanicae , aliarunujue  doctrinarum  carissimi  mihi 
fuere  magistri,  quibus  hic  ex  animo  gratias  refero, 
t Fatis  belli  postquam  haec  schola  conciderat,  per  an- 
Q num  Collegium  Friedericianum  quod  Regiomonti  flo- 
< ret,  frequentavi.  Deinde  in  secundo  contra  Franco- 


gallos  bello  stipendia  feci  incleque  redux,  a Gymna* 
sio  Gedaiiehsi,  directore  prof,  Everbeck,  sex  post 
mensibus  cum  testimonio  maturitatis  dimissus,  a. 
MDCCCXVX  in  civium  almae  huius  litterarum  se- 
dis numerum  rectore  cel,  Link , receptus  sum.  l’er 
quod  temporis  spatium  artis  medicae  nec  minus 
philosophicis  quibusdam  studiis  operam  navavi,  his- 
que  interfui  lectionibus  academicis, 

111.  Knape  de  osteolOgia,  splanchnologia;  ili.  Ru* 
dolphi  de  anatomia  universa,  et  organorum  sensuum, 
a quibus  etiam  viris  arte  cadavera  dissecandi  institu- 
tus sum;  ill.  Ilermbstaedt  de  elementis  chemiae; 
celeb,  Turte  de  physice  et  chemia  experimentali ; ili, 
Link  de  botanice  et  pharmacologia  J celeb.  Osann 
de  physiologia  tam  generali  quam  speciali,  nec  non 
de  materia  medica;  il!  Horn  de  pathologia  speciali 
et  morborum  syphiliticorum  therapia;  ill,  VVolfarth 
de  semiotice  et  arte  formulas  medicas  concinnandi; 
celeb.  Fr,  Hufeland  de  pathologia  generali  et  thera- 
pia; 111,  Graefe  de  t hirurgia  generali,  opbalmiatrice, 
deqne  cursu  operationum;  111.  de  Sieboldt  de  arte 
obstetricia  tam  theoretica  quam  practica;  111,  Berends 
de  febrium  et  inllammationum  internarum  therapia 
speciali,  nec  non  de  materia  medica  practica.  Per  octo- 
decim mensium  spatium  institutionibus  practicis  in 
Clinicis  111.  Berends,  de  Sieboldt,  et  Horn,  interfui. 
Tentamine  et  examine  rigoroso  rite  peractis,  spe- 
ro fore,  ut,  dissertatione  ac  thesibus  publice  defensis, 
hodierno  die  summos  Doctoris  Medicinae  et  Chirur- 
giae honores  adipiscar. 


